Ribe Stifts Adresseaviser, 1847-02-22
Ribe. Saa vist som det er, at det hører til alle Tiders stærke Fordringer, at Jntelligensen i Staten rører og udvikler sig relativ til hine, saa vist finder denne gamle og anerkjendte Sætning væsentlig Anvendelse paa det merkantile Gebet. Jntet er næmlig som dette afhængigt af Tidskonjunkturer og mangfoldige tilfældige Omstændigheder, der gjøre en skarpsindig Jagttagelse af alle herhen hørende Forhold til en nødvendig betingelse for i denne Retning at holde Skridt med Tiden. Men hvad der saaledes gjælder for Staten i Almindelighed, og gjør det til en skjøn Opgave for Regeringen, fra dens ophøiede Standpunkt, ved nyttige og tidsvarende Foranstaltninger, at statuere, gjælder naturligviis i samme Grad for hver enkelt Borger i Staten, og hvad det merkantile Gebet angaaer: relativ til den Kommune af hvilken han er Medlem. Give vi nu disse almindelige bemærkninger Anvendelse paa vor Byes nærværende Handelsforhold, komme vi, med lidt Bekjendtskab til disse, hurtigt til det Resultat, at Noget bør der gjøres for at redde dens Betydning i Kjøbstædernes Rækker, Noget, for ligesom at helde dens Hoved til, naar de særegne Forhold, der i de sidste Aartier have opretholdt den - i dens Beliggenhed tæt udenfor en Toldgrændse og derpaa begrundede, men ogsaa for dens merkantile Existens temporært nødvendige Privilegier - tilligemed selve disse, briste og vise dens Virksomhed tilbage indenfor et Oplands Grændser, der, paa Grund af dets Magerhed og ringe Befolkning, fornuftigviis ikke kan give mindste Beroligelse for Byens Fremtid, som Kjøbstad betragtet. - At der gives et virksomt Middel til ikke alene at erstatte det, der vil tabes for Byens Handel ved Toldgrændsens forøvrigt ønskelige Ophævelse, men endog, naar det gribes og benyttes i rette Tid, i Følgerne vil medføre et Opsving for Ribe Byes Handel, der, efter al Sandsynlighed, efterhaanden vil gjenvinde den en stor Deel af dens ældgamle Betydning i den merkantile Verden, er et Gode, som Kommunens Medlemmer vistnok ligesaameget burde paaskjønne, som vide at benytte inden Forhindringer optaarne sig derimod, der maaskee end ikke er tænkt mulige, men som Slaphed fra Kommunens Side, i dette Anliggende, kun meget mere vil fremskynde. Det vil lettelig af lokal Jnd viede skjønnes, at vi med hiint Middel til Handelens Opkomst, mene den saameget og saa ofte omtalte Gravning af en Kanal udenfor Nibsaae, i den saakaldte Skjøgum Bugt, der først vil gjøre stadig Seilads paa denne Ribe Byes Udhavn, uden alt for betydelig Risiko, mulig. Dette, af Havnekommissionen i sin Tid ligesaa snildt opfattede, som vel motiverede Project, fandt destoværre en haardnakket Modstand i selve Kommunalbestyrelsen, idet denne negtede Samtykke til – hvad der er den almindelige Betingelse for Laan af Statskassen til Udførelse af slige Øiemed – at garantere, paa Kommunens Vegne, for det Beløb, som Hs. Majestæt Kongen, der strax, med landsfaderlig Viisdom og Kløgt indsaae de undeblivelige gavnlige Følger for Kjøbstadens Opkomst derved, allernaadigst i denne Hensigt tillod, at maatte stilles til Disposition af Finantskassen. Kommunalbestyrelsen lod end ikke dens, som Grund for hiin Modstand, yttrede Frygt for, at Foretagendet skulde mislykkes, overvinde af den for dets heldige Realisation indlysende Beretning, der var Frugten af, at en i dette Fag anerkjendt kyndig Embedsmand, Digeinspecteur Petersen, af Havnekommissionen blev indbudt og kom tilstede for at gjøre sig bekjendt med de lokale Forhold. Bemeldte Embedsmand yttrede blandt mere i sin Beretning, at Tilfældet har villet, at han gjentagne Gange har havt det Hverv at udføre slige Arbeider, som det projecterede, og det under Omstændigheder, der ikke frembød færre Besværligheder eller større Fare end det nærværende, men at ikke et Eneste af dem er mislykkedes. Formaaer man nu at indsee, hvilke gavnrige Følger Gravningen af den tilnævnte Kanal vil medføre for Byens Opkomst og Handels Flor, idet den, som ingen anden dansk By, ligger bekvemt for Handelen med og Skibsfarten paa England, Holland, Frankrig, m. fl. andre Stater, og man dertil knytter den simple Tankeforbindelse, at Ribe under saadanne Omstændigheder maa blive den naturligste Udskibnings- og Losseplads for de Produkter, Manufaktur- og Fabrikvarer, der ere Gjenstand for den jydske Halvoes Handel med hine Stater. Formaaer man endvidere at indsee, hvilke Midler til Opkomst og Flor hiint af Regeringen og kyndige Mænd billigede Foretagende indeholder, foruden for Byens Handlende eller Handelskommissionærer, ogsaa for dens hele øvrige Borgerstand, Avlsbrugere, Fabrikanter og Haandværkere, da formaaer man visselig ikke mindre at indsee, hvilket vægtigt Ansvar Kommunalbestyrelsen paadrager sig ved længere at modsætte sig Udførelsen af det kun paa Jndrømmelsen af dens Kaution paa Kommunens Vegne, for det kalkulerede, af Finantskassen, allernaadigst tilstaaede Beløb, ventende Foretagende: en Modstand, der ikke alene vil finde fortjent Misbilligelse blandt den intelligente Pluralitet af den Samtidige, men meget mere blandt dens egne Børn og Efterkommere, for hvem et saadant Foretagende, i Byens sande Jnteresse, maaskee vil blive for sildigt. Om muligt at stræbe at vække og forynge Communens Repræsentanters Jnteresse for denne vigtige Sag til den Grad, at en smaalig Frygt maa vige for saa høie Hensyn, som de ovenomhandlede, er Hensigten med nærværende Linier.